kardosdrur/scandi-wiki huggingface dataset:
Buffalo Airways

Buffalo Airways er et familieejet flyselskab fra Canada. Selskabet har hovedkontor i Hay River i Northwest Territories og hub på Yellowknife Airport i Yellowknife. Hay River Lufthavn er selskabets anden hovedlufthavn.

Selskabet fløj i februar 2012 regulære rute- charter og fragtflyvninger. Desuden havde selskabet operationer indenfor brandslukning fra luften, samt lufttransport af flydende brændstof. Flyflåden bestod af 51 ældre propelfly.

Historie 
Selskabet blev grundlagt 13. maj 1970 af Joe McBryan, kaldet "Buffalo Joe", da han købte et Douglas DC-3 fly. Buffalo Airways startede med at operere charterflyvinger fra dets base på Yellowknife Lufthavn i Yellowknife, hovedbyen i det canadiske territorium Northwest Territories. Hurtigt blev der tilføjet fragtflyvninger på rutekortet, og flere DC-3 samt DC-4 blev tilføjet flyflåden. Flyvninger skete indenfor Northwest Territories og rundt om Great Slave Lake.

Buffalo Airways fløj i slutningen af 1970'erne primært flyvninger med gods, brændstof og passagerer for mineselskaber baseret i Northwest Territories. Da mange af selskaberne i 1980 lukkede forsvandt også meget af Buffalos indtjening, og selskabet gik konkurs. Det blev hurtig reetableret og startede igen flyvninger med DC-3 og DC-4. Da der blev fundet diamanter i området, kom der igen gang i mineindustrien og dermed brug for Buffalos kompetencer.

I februar 2012 havde selskabet én fast ruteflyvning imellem Yellowknife og Hay River Lufthavn, hvor selskabet også har hovedkontor. Buffalo Airways fragtede næsten alt der kan transporteres med fly.

Ice Pilots NWT 

Buffalo Airways og dets personale er hovedpersonerne i den canadiske reality-tv-dokumentar Ice Pilots NWT. Serien er indtil videre blevet produceret i tre sæsoner fra 2009 til 2011, og handler om de udfordringer det ekstreme vejr i Nordcanada giver for et flyselskab.

Flyflåde 

Flyflåden bestod i februar 2012 af 51 fly, hvoraf de alle var propelfly og mange af modellerne stammer tilbage fra 2. verdenskrig.

Uddrag af flyflåden

Eksterne henvisninger 

 Buffalo Airways officielle hjemmeside

Referencer 

Flyselskaber fra Canada
Northwest Territories
Etableret i 1970
Ice Pilots NWT

Ice Pilots NWT er en canadisk tv-serie der følger livet omkring flyselskabet Buffalo Airways, som opererer i Northwest Territories og i det arktiske klima omkring polarcirklen. Selskabet flyver med propelflyvere fra tiden omkring 2. verdenskrig. 

Seriens første afsnit havde premiere 18. november 2009 på den canadiske tv-station History Television. Fra 2009 til 2011 er der produceret 39 afsnit over tre sæsoner, og endnu en sæson er under produktion. I USA bliver kanalen blandt andet vist på National Geographic Channel og i Skandinavien på Canal 9.

Flytyper 
Følgende historiske flytyper bliver vist i tv-serien:
 Douglas DC-3
 Douglas DC-4
 Curtiss C-46
 Lockheed L-188 Electra
 Canadair CL-215

Eksterne henvisninger 
 

 Ice Pilots NWTs officielle hjemmeside  
 Buffalo Airways officielle hjemmeside

Referencer 

Canadiske tv-serier fra 2000'erne
Canadiske tv-serier fra 2010'erne
Luftfart
Northwest Territories
Selio Marselis

Selio (eller Selius) Marselis (født 15. december 1602 i Rotterdam, død 20. marts 1663 i København) var en hollandsk købmand, norsk postdirektør og oberbergamtsråd, bror til Gabriel og Leonhard Marselis.

Baggrund 
Hans forældre var købmand, senere dansk faktor i Amsterdam og dansk kommissær og resident i Hamborg Gabriel Marselis den ældre (død 1643) og Anne L'Hermite (død 1652). I 1620 tiltrådte han en
udenlandsrejse, der varede 11 år, og som tog ham til Finland, Rusland og endog til Ostindien. Efter sin hjemkomst ægtede han 28. april 1634 i Amsterdam Anna van der Straten (død 3. september 1654), datter af Jan Fransz van der Straten og Sara Moncks.

Handel med Danmark og karriere i Norge 
Som følge af familiens nøje forbindelse med Danmark og Norge bosatte han sig 1644 i Christiania, hvor han ejede en løkke uden for byen, og udfoldede en betydelig virksomhed under krigen med Sverige, især ved at påtage sig at levere 8 orlogsskibe. Ved Hannibal Sehesteds gunst opnåede han også i juli 1646 store særrettigheder i henseende til skattefrihed og til religionsfrihed for sig og sit hus som reformerte, og disse privilegier blev senere dels udvidede, dels forlængede til stor misfornøjelse for Christianias borgerskab. Både under Christian IV og under Frederik III drev han store forretninger med regeringen, såvel ved leverancer som ved lån, og ofte på den mest hensynsløse måde. Men skønt der 1651 opdagedes graverende misligheder ved hans leverancer, vedblev hans indflydelse, og han fik i oktober 1653 en generalkvittering for manglerne, ligesom der senere afstodes ham jordegods og bjergværker og anvistes ham store indtægter til dækning af hans krav. I november 1653 fik han endvidere, måske på foranledning af den nye danske generalpostmester Poul Klingenberg, direktionen og inspektionen over det norske postvæsen; hertil kom i januar 1657 hans udnævnelse til bergamtsråd i Norge.

Under Svenskekrigene 
Da det stundede til krig med Sverige i foråret 1657, sendtes han af regeringen til Holland for at skaffe lån og søofficerer; i efteråret samme år påtog han sig sammen med sin broder Gabriel og nogle andre store leverancer til Hæren, og i alt fald fra 1658 af har han tilbragt den meste tid i København. Under stormen på denne stad 11. februar 1659 havde han en kommando over hollandske matroser ved Kastellet. I september 1660 fik han følgebrev til Bakke og Rejns Klostres Len i Norge; tillige var han medlem af forskellige kommissioner. 20. marts 1663 døde han i København. Han er begravet i Vor Frue Kirke.

Kilder 
 J.A. Fridericia, "Selio Marselis", i: C.F. Bricka (red.), Dansk Biografisk Lexikon, København: Gyldendal 1887-1905.
 Universitetsprogram 1663.
 Det Throndhjemske Selskabs Skrifter III, 319 ff.
 Budstikken, VI, 706 ff.
 Smaaskrifter, tilegnede A. F. Krieger, s. 219 ff.
 Ludvig Daae, Det gamle Christiania, 2. udg., s. 53 f.

Personer i Dansk Biografisk Leksikon
Personer fra Rotterdam
Danskere i 1600-tallet
Godsejere fra Norge
Embedsmænd fra Danmark
Selio
Grosserere fra Danmark
Jean Dujardin

Jean Dujardin, (født 19. juni 1972 i  Rueil-Malmaison i Frankrig) er en skuespiller og komiker. 

Dujardin er særlig kendt for sit samarbejde med instruktøren Michel Hazanavicius, først i de to parodier om Agent OSS 117 (i 2007 og 2009), og i The Artist (2011). For rollen som George Valentin i The Artist, vandt Dujardin Oscaren for bedste mandlige hovedrolle i 2012, Golden Globe for bedste mandlige skuespiller i film - musical eller komedie og prisen for bedste mandlige skuespiller ved Filmfestivalen i Cannes 2011.

Film

Eksterne henvisninger

Kilder 

Personer fra departementet Hauts-de-Seine
Oscar for bedste mandlige hovedrolle
Skuespillere fra Frankrig
Afrikamesterskabet i håndbold 1974 (kvinder)

Afrikamesterskabet i håndbold 1974 for kvinder var den første udgave af Afrikamesterskabet i håndbold for kvinder. Turneringen samlede de bedste kvindehåndboldlandshold i Afrika. Turneringen blev afholdt i Tunis, Tunesien.

Placeringer 

Håndbold i 1974
1974 (kvinder)
Kvindehåndbold
Tunis
Håndbold i Tunesien
Senegals håndboldlandshold (damer)

Senegals håndboldlandshold er det senegalske landshold i håndbold for kvinder som også deltager i internationale håndboldkonkurrencer. Landsholdet reguleres af Fédération Sénégalaise de Handball.

Holdet deltog under Afrikamesterskabet 1974 i Tunesien, hvor de fik en sølvmedalje. De vandt ligeledes sølv, i 2018. 

De kvalificerede sig for første gang VM i håndbold, ved VM 2019 i Japan, hvor de sluttede som nummer 18.

Holdets træner er franske Frédéric Bougeant, der har været træner for holdet siden 2016.

Resultater

Medaljeoversigt

Verdensmesterskabet 
2019 – 18. plads
// 2023 - Kvalificeret

Afrikamesterskabet 
1974 –  
1976 – 5. plads
1985 – 8. plads
1991 – 5. plads
1992 – 6. plads
2000 – 7. plads
2012 – 8. plads
2014 – 6. plads
2016 – Diskvalificeret
2018 –

Seneste trup 
Den seneste trup ved VM håndbold 2019 i Japan.

Cheftræner:  Frédéric Bougeant

Antal mål og kampe, er ikke oplyst af IHF.

Referencer

Eksterne henvisninger 
IHF profil

Landshold (damer)
Håndboldlandshold (damer)
Kvindehåndboldlandshold
Egyptens håndboldlandshold (damer)

Egyptens håndboldlandshold er det egyptiske landshold i håndbold for kvinder, som også deltager i internationale håndboldkonkurrencer.

Resultater

Afrikamesterskabet i håndbold 
1974:  
1985: 6. plads
1987: 6. plads
1989: 5. plads
1991: 7. plads
2004: 6. plads
2010: 6. plads 
2012: 9. plads

Eksterne links
Officiel website 
IHF profil 

Håndboldlandshold (damer)
Kvindehåndboldlandshold
Taxaquizzen

Taxaquizzen er en dansk TV-serie på TV2, produceret efter det internationale koncept Cash Cab, som første gang vistes på britiske ITV i 2005.

Quizzen starter, når 1-4 personer tilfældigvis sætter sig ind i den særlige quiz-taxa. De får så stillet nogle spørgsmål, og ved rigtigt svar opsparer de penge i deres gevinstpulje. Svarer de forkert 3 gange, bliver de sat af taxaen, uanset hvor den er,  og mister de penge de har samlet sammen. De 2 første spørgesmål er til 50 kroner, de næste 2 til 100 kr og derefter 500 kr. Man har også 2 livliner, hvor man enten kan ringe til en person eller spørge en tilfældig person ude på gaden. Når man når til destinationen, bliver man tilbudt et kvit-eller-dobbelt spørgsmål - svarer man rigtig fordobler man sin gevinst,  svarer man forkert mister man det hele. Værten på Taxaquizzen hedder Sigurd Kongshøj. Taxaquizzen kørte på TV2 i 3 sæsoner, og der er lavet i alt 30 episoder.

Under optagelserne er showet nogle gange raget uklar med de lokale taxachauffører af to årsager; dels kører bilen der er forklædt som hyrevogn, på hvide nummerplader, dels mener nogle chauffører at vognen stjæler kunder fra de lokale vognmænd.

Vognen er blevet anmeldt til politiet af danske erhvervs-chauffører af følgende 2 hovedårsager:

 Registreringsforhold - Bilen er forklædt som hyrevogn, bortset fra at den er indregistreret med almindelig hvid dansk nummerplade og dermed ikke en lovpligtig taxa-nummerplade (98- eller 99-) og grøn dansk bevillings-nummerplade.
 Ikke berettiget pirattaxa-kørsel - Erhvervs-chauffører mener, at vognen hyrer passagerer uden berettigelse ved tilsidesættelse af dansk taxalovgivning, som bl.a. sikrer passagerernes sikkerhed under kørslen.

Referencer 

Tv-programmer fra TV 2 Danmark
Gameshows fra Danmark
Tv-quizzer
Danske tv-serier fra 2010'erne
Demokratiske Republik Congos håndboldlandshold (damer)

Demokratiske Republik Congos håndboldlandshold er det congolesiske landshold i håndbold for kvinder som også deltager i internationale håndboldkonkurrencer.

Holdet deltog under Afrikamesterskabet 2012 i Marokko, hvor de fik en bronzemedalje.

Resultater 
Resultatene som er vist under er kun konkurrencer Den Demokratiske Republik Congo har deltaget i. Turneringer de ikke har taget del i er ikke opført.

Verdensmesterskabet 
  2013: 20.-plads
  2015: 24.-plads
  2019: 20.-plads

Afrikamesterskabet i håndbold 
 1992 – 8. plads (som Zaire)
2002 – 8. plads 
2004 – 7. plads 
2006 – 6. plads 
2008 – 5. plads 
2010 – 8. plads 
2012 –  . plads 
2014 – . plads 
2016 – 8. plads 
2018 –  . plads 
2021 – 6. plads 
2022 – 6. plads

Kilder 

Håndboldlandshold (damer)
Kvindehåndboldlandshold
Erik S. Henius

Erik Semmy Henius (31. marts 1863 i Aalborg – 6. april 1926) var en dansk grosserer og konsul, bror til Max Henius, som udvandrede til USA.

Han var søn af fabrikejer Isidor Henius og hustru Emilie født Wasserzug og blev uddannet hos firmaet I. Ankerstjerne i Randers 1879-81 (ledet af Johan Ankerstjerne), dernæst i Le Havre, London og Berlin. Han blev grosserer med eget firma (Erik S. Henius & Co., som fra ca. 1902 havde hjemme i Palægade i København). Han var dansk vicekonsul i Sebastopol 1885-89 og dansk konsul i Odessa 1889-95 og sad i bestyrelsen for Det Forenede Dampskibs-Selskab, hvor han var medvirkende til at etablere sejlruter til Rusland, og var formand for Dansk Eksportforening fra 1909 og medlem af Det Kongelige Kjøbenhavnske Skydeselskab og Danske Broderskab, hvor han blev optaget 24. maj 1899. Han var Kømmandør af 2. grad af Dannebrog og Dannebrogsmand. Henius var desuden Ridder af Sankt Olavs Orden, Røde Kors Udmærkelsestegn (Rusland), Ridder af Sol- og Løveordenen samt Ridder af Sankt Stanislaus' Orden og Sankt Annas Orden.

Han blev gift 12. marts 1891 med Emilie Andrea f. Schou (22. juli 1863 i Randers – 24. decemeber 1939).

Danmark-ekspeditionen opkaldte Erik S. Henius Land på Grønland efter ham, idet han havde doneret penge til ekspeditionen og stillet sit kontor til rådighed for den.

Litteratur 
 Erik S. Henius. 31. Marts 1863 – 6. April 1926: Trykt som Manuskript.

Kilder 
 Kraks Blaa Bog 1910 

Grosserere fra Danmark
Jøder fra Danmark
Personer fra Aalborg
Konsuler fra Danmark
Kommandører af Dannebrog
Riddere af Sankt Olavs Orden
Foreningsformænd fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Mæcener fra Danmark
Mathias Friis von Irgens-Bergh

Mathias Friis von Irgens-Bergh, født Bergh (16. november 1786 i Ringebu – 8. marts 1828 i Dresden) var en dansk diplomat.

Han var søn af Gerhard Gunnerus Bergh (1755-1834), sognepræst i Tønsberg og senere i Ringsaker, og Pauline Birgitte født Irgens (1766-1825). Efter at være blevet dimitteret fra Christiania Kathedralskole i 1807 tog Bergh i København fat på det teologiske studium i overensstemmelse med sin faders ønske, men forlod kort efter dette studium og blev juridisk kandidat i 1812. Grunden hertil var, at det blev Bergh overdraget at ordne den senere statsminister Niels Rosenkrantz' bibliotek, og herved kom han i forbindelse med denne, i hvem han fandt en varm velynder, efter hvis råd han kastede sig over det juridiske studium. Rosenkrantz, der i 1810 var blevet chef for det udenlandske departement, ansatte allerede 1811 Bergh som surnumerær kancellist i dette og tog ham i 1815 med til kongressen i Wien, hvor han skal have udvist dygtighed og vundet sin chefs bifald. Samme år blev han legationssekretær. Det skyldes utvivlsomt også Rosenkrantz, at Bergh året efter blev udnævnt til chargé d'affaires i Dresden, hvor han blev en af Danmarks sidste diplomatiske repræsentanter og, først med titel af gehejmelegationsråd, senere med titel af kammerherre, forblev lige til sin død, 8. marts 1828. Han blev Ridder af Dannebrog 1815.

Bergh ægtede i 1816 i København Mathilde Therese Holsten (1793 – i København 1861), datter af kommandør Christian Holsten (1747-1811) og Anna Elisabeth, f. Faye (1761-1818). Bergh, der formente, at han både fra faderens og fra moderens side var af gammel adel, blev 7. december 1824 optaget i den danske adelstand under navnet von Irgens-Bergh. Som diplomat indlagde han sig fortjeneste ved forhandlingerne om elbskibsfarten, der førte til traktaten af 1821.

Han er gengivet i en pastel, i en akvarel af J.C. Dahl fra 1820 (Nasjonalgalleriet, Oslo), i et portrætmaleri tilskrevet C.A. Jensen og i et maleri af C.A. Jensen fra 1824 (Statens Museum for Kunst), kopi af C.C. Andersen. Stik af Edme Quenedey des Ricets 1828.

Kilder 
 Christopher Zytphen-Adeler, "Mathias Friis von Irgens-Bergh", i: C.F. Bricka (red.), Dansk Biografisk Lexikon, København: Gyldendal 1887-1905.
 Ludvig Daae, Breve fra Danske og Norske, 1876, s. 3 ff.

Personer i Dansk Biografisk Leksikon
Jurister fra Danmark
Riddere af Dannebrog
Diplomater fra Danmark
Danskere i 1800-tallet
Kammerherrer fra Danmark
Absolute Kids

Absolute Kids er et dansk opsamlingsalbum udgivet den 12. marts 2012 af EMI i serien af Absolute-albums.

Spor 
 Donkeyboy: "City Boy"
 Soluna Samay: "Should’ve Known Better"
 Rasmus Seebach & Ankerstjerne: "Millionær"
 Gym Class Heroes feat. Adam Levine: "Stereo Hearts"
 Katy Perry: "Last Friday Night (T.G.I.F.)"
 David Guetta feat. Sia: "Titanium"
 Cee Lo Green: "Anyway"
 Christopher: "Nothing in Common"
 Marina and the Diamonds "Radioactive"
 Emeli Sandé feat. Naughty Boy: "Daddy"
 Puls feat. Ole Henriksen: "Dope"
 Flo Rida: "Good Feeling"
 L.O.C. feat. U$O: "Momentet"
 Snoop Dogg & Wiz Khaliffa feat. Bruno Mars: "Young, Wild & Free"
 Jason Derulo: "It Girl"
 Robyn: "Call Your Girlfriend"
 Nervo: "We're All No One"
 Coldplay: "Charlie Brown"
 Sean Paul: "She Doesn't Mind"
 Nadia Gattas: "Min Melodi"
 Freja Loeb: "Never Stop Coming Back"
 Delilah: "Love You So"

Eksterne henvisninger 
 Absolute Kids frontcover og tracklist

Kids
Album fra 2012
Montreal Winter Carnival Tournament 1883

Montreal Winter Carnival Tournament 1883 var den første ishockeyturnering i forbindelse med Montreal Winter Carnival i Montreal, Quebec, Canada. Turneringen havde deltagelse af fire hold, der i alt spillede seks kampe i perioden 26. – 28. januar 1883. De to første kampe blev spillet udendørs på Saint Lawrence River, mens de efterfølgende kampe blev spillet indendørs i Crystal Rink og Victoria Rink.

Turneringen blev vundet af McGill University Hockey Club, men resultaterne fra turneringen er ellers ukomplette.

Kilder / eksterne henvisninger 

Sport i 1883
Ishockeyturneringer ved Montreal Winter Carnival
Horsens-Hammer Kommune

Horsens-Hammer Kommune var frem til kommunesammenlægningen i 1970 en kommune i det daværende Aalborg Amt. Kommunen bestod af de to sogne Horsens Sogn og Hammer Sogn. Hammer Sogn blev i 1985 delt i to sogne: Vodskov Sogn og (resten) Hammer Sogn. En stor del af Hammer Bakker lå i kommunen.

Efter 1970 blev Horsens-Hammer Kommune en del af Aalborg Kommune i Nordjyllands Amt.

Horsens-Hammer Kommunes administration (kommunekontor) var beliggende i Vodskov.

Landsbyerne 
I kommunen fandtes en række mindre landsbyer:
 Vodskov
 Horsens/Langholt
 Kinderup
 Uggerhalne
 Grindsted

Der var tre folkekirker i kommunen. Det var Horsens Kirke, Hammer Kirke samt Vodskov Kirke, der var filialkirke af Hammer Kirke.

Der var skole i byerne Vodskov, Langholt og Grindsted.

Aalborg Kommunes historie
Hammer Bakker
Kommuner i Aalborg Amt
Montreal Winter Carnival Tournament 1884

Montreal Winter Carnival Tournament 1884 var den anden i rækken af ishockeyturneringer i forbindelse med Montreal Winter Carnival i Montreal, Quebec, Canada. Turneringen havde deltagelse af fem hold, der i alt spillede ti kampe i perioden 4. – 11. februar 1884. Alle kampene blev spillet udendørs på McGill University, og Ottawa Hockey Club spillede sin første officielle turnering.

Turneringen blev vundet af Montreal Victorias.

Kilder / eksterne henvisninger 

Sport i 1884
Ishockeyturneringer ved Montreal Winter Carnival
Michel Hazanavicius

Michel Hazanavicius (født 29. marts 1967) er en fransk filminstruktør, producer og Manuskriptforfatter, bedst kendt for sin film The Artist, som han vandt både en Oscar for bedste film og en Oscar for bedste instruktør for. 

Inden Hazanavicius instruerede film, arbejdede han på tv. Han startede sin karriere på Canal+, hvor han begyndte at instruere i 1988. Han begyndte at instruerer reklamer for bl.a. Reebok og Bouygues Telecom. I 1993 instruerede han sin første spillefilm, La Classe Americaine, til TV. Filmen bestod af klip fra Warner Bros. produktioner, der var synkroniseret til fransk. 

I 2006 instruerede han OSS 117:  Le Caire nid d'espions, der var en parodi på 1960'ernes spionfilm. I 2009 fulgte han denne film op med OSS 117: Rio Ne Répond Plus. Begge film havde Jean Dujardin i hovedrollen. I 2011 instruerede han stumfilmen The Artist, der også havde Jean Dujardin i hovedrollen. 

Hazanavicius er gift med skuespilleren Bérénice Bejo, der også har spillet med i både OSS 117 filmene og i The Artist.

Referencer

Eksterne henvisninger 

 

Filminstruktører fra Frankrig
Oscar for bedste instruktør
César for bedste instruktør
US National Championships 1883

US National Championships 1883 var den tredje udgave af US National Championships (nu US Open), og mesterskabet blev afholdt i Newport Casino Lawn Tennis Club i Newport, USA i perioden 21. - 24. august 1883.

Herresingleturneringen blev vundet af Richard Sears, som i finalen besejrede James Dwight med 6-2, 6-0, 9-7. Det var den tredje af Sears' syv sejre i træk i turneringen. I herredoublefinalen vandt Sears og Dwight over Alexander van Rensselaer og Arthur Newbold med 6-0, 6-2, 6-2.

Resultater

Herresingle 

Herresingleturneringen havde deltagelse af 27 spillere. Alle kampene blev spillet best af tre sæt bortset fra finalen, der blev spillet bedst af fem sæt. Sættene blev spillet først til seks partier, bortset fra i finalen, hvor sæt skulle vindes med mindst to partier. Mesterskabet blev vundet af Richard Sears, som i finalen besejrede James Dwight med 6-2, 6-0, 9-7. Sejren var den tredje af Sears' syv herresingletitler i træk i turneringen. Til gengæld var James Dwight i det nationale mesterskabs finale for første gang.

Herredouble

Kilder / eksterne henvisninger 
 Tennis Archives - US Open 1883 
 Tennis Archives - US Lawn Tennis Championships Doubles 1883 

Tennis i 1883
1883
US National Championships 1884

US National Championships 1884 var den fjerde udgave af US National Championships (nu US Open), og mesterskabet blev afholdt i Newport Casino Lawn Tennis Club i Newport, USA.

Herresingleturneringen blev vundet af Richard Sears, som i finalen besejrede Howard A. Taylor med 6-0, 1-6, 6-0, 6-2. Det var den fjerde af Sears' syv sejre i træk i turneringen. I herredoublefinalen vandt Sears og James Dwight over Alexander van Rensselaer og Arthur Newbold med 6-4, 6-1, 8-10, 6-4. Det var andet år i træk at de to par mødtes i doublefinalen.

Resultater

Herresingle 

Herresingleturneringen havde deltagelse af 36 spillere. Som noget nyt i forhold til tidligere år var udfordringsformatet blevet indført. Det betød at mesterskabet blev afgjort i udfordringsrunden, der var en kamp mellem den forsvarende mester og den bedste af udfordrerne til titlen, dvs. vinderen af all comers-turneringen.

Alle kampe blev spillet bedst af tre sæt, bortset fra all comers-finalen og udfordringsrunden, som blev spillet bedst af fem sæt.

Udfordringsrunden 

I udfordringsrunden spillede den forsvarende mester, Richard Sears, om mesterskabet mod vinderen af all comers-turneringen, Howard Taylor. Sejren gik til den forsvarende mester, som dermed vandt herresingletitlen for fjerde år i træk.

All comers-turneringen 

I all comers-turneringen spillede 35 spillere om én plads i udfordringsrunden. Den ledige plads i udfordringsrunden gik til Howard Taylor, som i finalen besejrede William Thorne med 6-4, 4-6, 6-1, 6-4.

Herredouble

Kilder / eksterne henvisninger 
 Tennis Archives - US Open 1884 
 Tennis Archives - US Lawn Tennis Championships Doubles 1884 

Tennis i 1884
1884